钦定古今图书集成/明伦汇编/氏族典/第432卷 > 赵羾
## 钦定古今图书集成/明伦汇编/氏族典/第432卷 > 赵羾

按《名山藏典谟记》：“赵羾，夏县人。洪武中，以太学生授
职方司主事。命核天下兵马，诸路屯戍，羾具图以进，
补其缺者，增其宜置。太祖谓羾能，升武库员外郎，寻
陞浙江右参政。时海寇出没劫掠，计捕之。成祖嗣位，
使交阯，却其金宝之馈。使还，升刑部右侍郎，寻转工
部。未几，升本部尚书，赐宴华盖殿，撤御筵馔珍羞以”
遗其母。戊午，敕诣北京卜仁孝皇后山陵。壬辰，督开
创隆庆、保安、永宁诸州县，抚安新集之民。既改兵部
尚书，丁内艰，起复，专理塞外兵政。壬寅北征，羾给馈
饷不绝。仁宗嗣位，改刑部尚书。宣德庚戌以疾致仕。
正统元年卒，遣官谕祭。